ג'ואיסון בנט

ג'ואיסון פרנסיסקו בנט ויז'גאס (בספרדית: Jewison Francisco Bennette Villegas; נולד ב-15 ביוני 2004 בארדיה שבקוסטה ריקה) הוא כדורגלן קוסטה ריקאי המשחק בעמדת קשר הכנף בקבוצת סנדרלנד מהפוטבול ליג צ'מפיונשיפ ובנבחרת קוסטה ריקה.

קריירת מועדונים 
בנט גדל במחלקת הנוער של ארדיאנו. הוא ערך 35 הופעות ליגה במדי הקבוצה הבוגרת של המועדון במסגרת ליגת העל הקוסטה ריקאית, בהן הבקיע שלושה שערים.

ב-25 באוגוסט 2022 חתם בנט על חוזה לארבע עונות בסנדרלנד מהפוטבול ליג צ'מפיונשיפ. ב-14 בספטמבר ערך את הופעת הבכורה שלו במועדון, בניצחון 3-0 על רדינג במסגרת המחזור העשירי בליגה לעונת . ב-17 בספטמבר הבקיע את שער הבכורה שלו במועדון, בתיקו 2-2 נגד ווטפורד במסגרת המחזור ה-11 בליגה.

קריירה בינלאומית 
ב-21 באוגוסט 2021 ערך בנט את הופעת הבכורה שלו בנבחרת קוסטה ריקה, בתיקו 0-0 נגד נבחרת אל סלוודור במשחק ידידות. ב-23 בספטמבר 2022 הבקיע את שערי הבכורה שלו בנבחרת, צמד שערים בתיקו 2-2 נגד נבחרת קוריאה הדרומית במשחק ידידות.

נכלל בסגל הנבחרת לטורניר מונדיאל 2022.

קישורים חיצוניים

הערות שוליים 

כדורגלנים קוסטה ריקאים
קשרי כדורגל קוסטה ריקאים
ארדיה: כדורגלנים
כדורגלני ארדיאנו
כדורגלני סנדרלנד
כדורגלני נבחרת קוסטה ריקה
כדורגלני מונדיאל 2022
ילידי 2004